Több felajánlást is kaptak a jánoshalmi mentők
A koronavírussal folytatott harcban néhány hivatás képviselői a frontvonalban küzdenek. Ilyenek a mentősök is. Munkájukat megköszönve és támogatva az elmúlt időszakban különféle adományokkal segítették cégek és magánemberek az Országos Mentőszolgálat Jánoshalmi Mentőállomását.
A mélykúti Használt Nyugati Áruk Boltja mosógéppel ajándékozta meg a jánoshalmi mentőket, így nem kell hazavinniük az esetlegesen fertőzött munkaruhát, egy család pedig mosószereket és öblítőket adományozott a mentőknek.
Rencsár László és felesége, Rencsár Tímea támogatásának köszönhetően a szolgálatban lévő életmentőknek egész hónapra biztosított az ebédje. Érkezett továbbá a hónap elején a mentőállomásra egy vízforraló is Horváth Ferenc felajánlásával, a Fornetti sütőipari vállalat pedig péksüteményekkel lepte meg a szakembereket.
A múlt hét elején a jánoshalmi mentőállomás védőfelszerelésének bővítéséhez járult hozzá arcpajzsok adományozásával a Haris Építőanyag Kereskedés. Borota képviselő-testülete pedig egy mikrohullámú sütővel ajándékozta meg szerdán a mentőket, majd a település polgármestere, Kisné Tóth Renáta nagypénteken a szolgálatban lévő mentőknek egy-egy adag halászlével kedveskedett.
Jánoshalma polgármestere, Czeller Zoltán és alpolgármestere, Kovács Zoltán két darab digitális, úgynevezett non contact homlokhőmérőt és pokrócokat adományozott a mentőknek. Továbbá a városvezetők átadták Ádám Ferencné és Huszár Margit helyi őstermelők felajánlásait, a kézzel készített szájmaszkokat és két nagy láda almát a mentőállomás dolgozóinak.
Borota önkormányzata mikrohullámú sütővel lepte meg a mentőket Fotó: Jánoshalma Mentők/baon.hu
Karanténkórus járványhelyzet idején Élelmiszer-támogatás a hátrányos helyzetűeknek Nógrádban A természet pusztításával együtt növekszik a járványok kockázata a Földön A luxusmárkák is lépnek a fenntarthatóság felé Lencse és játék: adományok debreceni családoknak
Tovább a forrásra: baon.hu
A türkizkék jég nyomában Magyar kutatók és művészek követelnek lassabb és zöldebb életet Néhány turistaparadicsomban helyrehozhatatlan károkat okozhatott a koronavírus (képgalériával) Az emelkedő vízszint miatt lebontják a híres viking hajómúzeumot Valamennyien válaszúthoz érkeztünk